#  ВХ.№ 01-13539/17.11.14г.

# ПРОТОКОЛ № 1

от работата на комисията, назначена със Заповед № 03-913/11.11.2014 г. на председателя на Държавна агенция за бежанците при МС /ДАБ при МС/ за разглеждане, оценяване и класиране на постъпилите оферти в открита процедура с предмет: „Доставка на 1 /един/ брой автобус, 1 /един/ брой пътнически автомобил тип „ван“ и 2 /два/ броя товарни автомобила-фургон за нуждите на Държавна агенция за бежанците при Министерския съвет по три обособени позиции: обособена позиция № 1 – автобус; обособена позиция № 2 - пътнически автомобил тип „ван“ и обособена позиция № 3 – два товарни автомобила-фургон“.

 На 11.11.2014 г. в 10:00 часа в сградата на Държавна агенция за бежанците при Министерския съвет се събра комисията, назначена с цитираната по-горе заповед, в състав:

 **Председател:** Николай Керелски – началник отдел „Управление на собствеността и материално-техническо обслужване", дирекция „Управление на собствеността и обществени поръчки".

 **Членове:**

1. Людмила Александрова – държавен експерт в отдел „Обществени поръчки и маркетинг", дирекция „Управление на собствеността и обществени поръчки";

2. Пламенка Василева – старши юрисконсулт в отдел „Обществени поръчки и маркетинг", дирекция „Управление на собствеността и обществени поръчки";

3. Снежанка Йорданова - старши счетоводител в отдел „Счетоводни дейности", дирекция „Финансово-счетоводни дейности";

4. Иван Иванов – старши експерт в отдел „Управление на собствеността и материално-техническо обслужване", дирекция „Управление на собствеността и обществени поръчки"

До изтичане на обявения срок за подаване на оферти за участие, в деловодството на ДАБ при МС са постъпили оферти за участие, подредени по-долу по реда на постъпването им:

1. „КОНСОРЦИУМ АВТОКАМ”, вх. № 01-13267/10.11.2014 г., 11:54 ч.;
2. „ОМНИКАР АУТО” ООД, вх. № 01-13324/10.11.2014 г.,14:47 ч.;
3. „МОТО ПФОЕ” ЕООД, вх. № 01-13325/10.11.2014 г.,15:26 ч.;
4. „АВТОМОТОР КОРПОРАЦИЯ” АД, вх. № 01-13328/10.11.2014 г.,15:41 ч.;
5. „ДЖЕНЕРЪС АУТО” ЕАД, вх. № 01-13331/10.11.2014 г.,16:04 ч.

На заседанието на комисията при отваряне на офертите за участие не присъстваха представители на средствата за масова информация и на юридическите лица с нестопанска цел, а участниците се представляваха, както следва:

* участник „ОМНИКАР АУТО” ООД - от Ясен Нацев /мениджър ключови клиенти/ и Веселин Симеонов /мениджър продажби/;
* участник „КОНСОРЦИУМ АВТОКАМ” - от Данаил Атанасов /мениджър продажби/.

Членовете на комисията подписаха декларациите, предвидени в чл. 35 от Закона за обществените поръчки, които са приложени към този протокол.

След като се убедиха в ненарушената цялост на пликовете с офертите на участниците, членовете на комисията пристъпиха към отваряне на офертите по реда на тяхното постъпване.

Комисията, в съответствие с чл. 68, ал. 4 от ЗОП, при отварянето на пликовете по реда на тяхното постъпване, провери наличието на три отделни запечатани плика, като трима от членовете на комисията и по един представител на присъстващите участници подписаха пликове № 3.

Комисията отвори плик № 2 на всеки от участниците, като трима от членовете на комисията подписаха всички документи и информацията, съдържащи се в пликове № 2 на участниците.

Комисията отвори плик № 1 на всеки от участниците последователно, по реда на тяхното постъпване и оповести документите, съдържащи се в тях и провери съответствието им със списъка по чл.56, ал.1, т.14 от ЗОП. На присъстващите представители бе обявено, че след допълнително и подробно разглеждане на всеки един, представен от участниците документ за подбор, участниците ще бъдат уведомени писмено, като им бъде предоставен протокол относно наличието и редовността на представените документи в Плик № 1, с което приключи публичната част от заседанието.

Работата на комисията, продължи в същия състав в закрито заседание, с проверка на представените в Плик № 1 „Документи за подбор” относно наличието и редовността им.

Комисията направи следните констатации, относно наличието и редовността на представените документи в Плик № 1 с надпис „Документи за подбор”.

1. Участник **„КОНСОРЦИУМ АВТОКАМ”** е представил оферта за обособена позиция №1. В представените документи в Плик № 1 от участника не са констатирани липсващи документи и/или несъответствия.
2. Участник **„ОМНИКАР АУТО” ООД** е представил оферта за обособена позиция №3. В представените документи в Плик № 1 от участника не са констатирани липсващи документи и/или несъответствия.
3. Участник **„МОТО ПФОЕ” ЕООД** е представил оферта за обособена позиция №3. В представените документи в Плик № 1 от участника са констатирани липсващи документи и/или несъответствия, както следва:

3.1.Участникът е посочил, в съответствие с раздел ІІІ „УСЛОВИЯ ЗА УЧАСТИЕ И УСЛОВИЯ ЗА ОТСТРАНЯВАНЕ. ПОДГОТОВКА ЗА УЧАСТИЕ“, подточка 2.2.2. в Списъка на доставките, т.3 - договор с ПАЙП СИСТЕМ АД за доставка на 6 броя автомобили с приложено доказателство Референция с изх.№ 713/16.06.2014г., която не съдържа нито един от елементите по описания в т.3 от Списъка договор.

Съгласно чл.51, ал.4 от ЗОП доказателството за извършената доставка се предоставя под формата на удостоверение, издадено от получателя или от компетентен орган, или чрез посочване на публичен регистър, в който е публикувана информация за доставката.

**Във връзка с гореизложеното и на основание чл.68, ал.9 от ЗОП участникът следва да представи** доказателство за доставката на 6 броя автомобили, описана в т.3 от Списъка на доставките по договор с ПАЙП СИСТЕМ АД.

Участникът може в съответствие с изискванията на възложителя, посочени в обявлението, да замени представени документи или да представи нови, с които смята, че ще удовлетвори поставените от възложителя критерии за подбор.

1. Участник **„АВТОМОТОР КОРПОРАЦИЯ” АД** е представил оферта за обособени позиции № 2 и 3. В представените документи в Плик № 1 от участника са констатирани липсващи документи и/или несъответствия, както следва:

4.1. Участникът е посочил, в съответствие с раздел ІІІ „УСЛОВИЯ ЗА УЧАСТИЕ И УСЛОВИЯ ЗА ОТСТРАНЯВАНЕ. ПОДГОТОВКА ЗА УЧАСТИЕ“, подточка 2.2.2. в Списъка на доставките, Приложение № 6.2., т.1 - договор с „Би Джей ЕС“ ЕООД с приложено доказателство Референция с изх.№ 07/22.10.2014г.

В Списъка на доставките, Приложение № 6.2. и в представената Референция относно лизингов договор № 16599/28.04.2014г. се констатира несъответствие в посочената стойност на договора с 1,18 лв. Комисията приема това несъответствие за несъществено.

4.2.Участникът е посочил, в съответствие с раздел ІІІ „УСЛОВИЯ ЗА УЧАСТИЕ И УСЛОВИЯ ЗА ОТСТРАНЯВАНЕ. ПОДГОТОВКА ЗА УЧАСТИЕ“, подточка 2.2.2. в Списъка на доставките, Приложение № 6.3., т.3 - договор с Министерство на Правосъдието/Главна дирекция „Охрана“ с приложено доказателство Референция с рег.№ 4325/06.06.2014г., която съдържа несъответстваща информация за стойността на договора по т.3 от Списъка.

Съгласно чл.51, ал.4 от ЗОП доказателството за извършената доставка се предоставя под формата на удостоверение, издадено от получателя или от компетентен орган, или чрез посочване на публичен регистър, в който е публикувана информация за доставката.

**Във връзка с гореизложеното и на основание чл.68, ал.9 от ЗОП участникът следва да представи** доказателство за доставката на 6 броя автомобили Джъмпер, описана в т.3 от Списъка на доставките по договор с Министерство на Правосъдието/Главна дирекция „Охрана.

Участникът може в съответствие с изискванията на възложителя, посочени в обявлението, да замени представени документи или да представи нови, с които смята, че ще удовлетвори поставените от възложителя критерии за подбор.

1. Участник **„ДЖЕНЕРЪС АУТО” ЕАД** е представил оферта за обособена позиция №3. В представените документи в Плик № 1 от участника не са констатирани липсващи документи и нередовности.

 **Във връзка с констатираните обстоятелства и на основание чл. 68, ал. 8 и ал. 9 от ЗОП, в срок от 5 работни дни, считано от датата на получаване на настоящия протокол, участниците с констатирани липсващи документи и/или несъответствия, трябва да представят съответните документи.**

Когато е установена липса на документи и/или несъответствие с критериите за подбор, участникът може в съответствие с изискванията на възложителя, посочени в обявлението, да замени представени документи или да представи нови, с които смята, че ще удовлетвори поставените от възложителя критерии за подбор.

 **Документите следва да бъдат представени и входирани от участниците в деловодството на** Държавна агенция за бежанците при Министерския съвет - гр.София, бул.Княгиня Мария Луиза №114Б **до 16:30 ч. на 5-тия работен ден от получаването на настоящия протокол.**

Документите следва да бъдат поставени **в запечатан, непрозрачен и надписан плик с обозначение:** Наименование на участника; текст *„Допълнително представени документи”* по открита процедура на ДАБ при МС с предмет: „Доставка на 1 /един/ брой автобус, 1 /един/ брой пътнически автомобил тип „ван“ и 2 /два/ броя товарни автомобила-фургон за нуждите на Държавна агенция за бежанците при Министерския съвет по три обособени позиции: обособена позиция № 1 – автобус; обособена позиция № 2 - пътнически автомобил тип „ван“ и обособена позиция № 3 – два товарни автомобила-фургон“ на **вниманието на г-н Николай Керелски, началник отдел Управление на собствеността и материално-техническо обслужване" – председател на Комисията.**

 Ако участникът изпраща документите чрез препоръчана поща или куриерска служба, разходите са за сметка на участника. В този случай той следва да изпрати документите по такъв начин, че да се обезпечи тяхното пристигане на посочения адрес преди изтичане на горепосочения срок. Рискът от забава или загубване на плика с документите е за участника.

 Комисията не се ангажира да съдейства за пристигането на плика с документите на адреса и в срока определен от него. Участникът не може да иска от Комисията съдействия като: освобождаване на пратка; получаване чрез поискване от пощенски клон; взаимодействия с куриери или други.

 В случай че съответните документи не бъдат представени в определения срок или бъдат представени, но не отговарят на изискванията на Възложителя за тяхното съдържание, Комисията ще предложи участника за отстраняване от процедурата.

Със съставянето на настоящия протокол приключи работата на Комисията по разглеждане на документите за подбор, поставени в Плик № 1 с надпис „Документи за подбор” от офертата на участниците в настоящата обществена поръчка.

**Председател:** Николай Керелски: /п/

**Членове:**

Людмила Александрова: /п/

Пламенка Василева: /п/

Снежанка Йорданова: /п/

Иван Иванов: /п/